Marika Lejon

Marika Lejon (født 1984) er en norsk medieviter og artist.

Lejon er utdannet ved Universitetet i Oslo i medievitenskap, hvor hun tok mastergrad høsten 2010. Hun er også utdannet ved Norges idrettshøgskole og i juni 2012 avsluttet hun utdanning på NTNU i Gjøvik innen webproduksjon.

 Bakgrunn som artist 
Lejon begynte å komponere musikk som seksåring. Før hun begynte å opptre på TV, deltok hun i blant annet NM i rock 2000 (finale på Rockefeller i Oslo, hvor hun ble kåret som beste vokalist), By:larm 2002 (yngste deltaker).nrk.no – mgp

Lejon ga ut sin første singel, To Milan, i 2004. Hun deltok i Kjempesjansen høsten 2006 med den egenkomponerte sangen «Again» og sigøynervisen «Nane Tsocha». Hun deltok i Melodi Grand Prix 2007 med sangen «Perfect Sin», som var skrevet av svenske Adam Alvermark. Deretter deltok hun i Norske Talenter på TV2. Hun platedebuterte i 2009 med musikkalbumet My Fire. I 2015 kom Lejon ut med sitt andre album Before Death, med mer preg av elektronika-pop og rock.

I 2011 deltok hun for andre gang i Melodi Grand Prix med den egenkomponerte låten «Hungry for You». Ifølge henne selv ble låten til da hun skrev masteroppgaven, og lengtet etter dans og latter.- Jeg er skapt til å underholde, NRK.no.

Hun har i deltatt i programmet Charterfeber på TV3 i 2011.

 Priser 
11. juni 2018 mottok Lejon Dixi-prisen, utdelt av barne- og likestillingsminister Linda Hofstad Helleland. Lejon mottok prisen på vegne av Kvinnefronten, hvor hun satt i styret fra 2017 til 2020. Hun var redaktør og prosjektleder i prosjektet "Jeg er et mørketall". Dette er en plattform hvor overgrepsutsatte kan dele sine historier anonymt. I dag er Lejon styreleder i Ski Kunstforening , samt styremedlem i Nordre Follo Kulturråd og i Foreningen for Fred og Rettferdighet (FOR).

 Referanser 

Kategori:Norske sangere
Kategori:Deltakere i Melodi Grand Prix